รัฐบาลไทย-ข่าวทำเนียบรัฐบาล-‘รมช.มนัญญา’ ชูศวพ.อุดรฯ วิจัยปาล์มน้ำมันหนุนเศรษฐกิจเกษตร
วันพฤหัสบดีที่ 26 พฤษภาคม 2565
‘รมช.มนัญญา’ ชูศวพ.อุดรฯ วิจัยปาล์มน้ํามันหนุนเศรษฐกิจเกษตร
‘รมช.มนัญญา’ ชูศวพ.อุดรฯ วิจัยปาล์มน้ํามันหนุนเศรษฐกิจเกษตร ย้ําวิจัยพืชต้องตอบโจทย์ตลาดควบคู่งานวิชาการเกษตร
นางสาวมนัญญา ไทยเศรษฐ์รัฐมนตรีช่วยว่าการกระทรวงเกษตรและสหกรณ์ เปิดเผยภายหลังลงพื้นที่ ตรวจติดตามการดําเนินงานของศูนย์วิจัยและพัฒนาการเกษตรอุดรธานี (ศวพ.อุดรธานี) สํานักวิจัยและพัฒนาการเกษตรเขตที่ 3 กรมวิชาการเกษตร ณ ศูนย์วิจัยและพัฒนาการเกษตรอุดรธานี (ศวพ.อุดรธานี) ตําบลเมืองเพีย อําเภอกุดจับ จังหวัดอุดรธานี ว่า ตามที่ได้มีนโยบายให้หน่วยงานของกรมวิชาการเกษตร เร่งรัดดําเนินการงานวิจัยเพื่อนําผลงานวิจัยไปพัฒนาการผลิตพืชของเกษตรกร ให้เป็นการผลิตที่ปลอดภัย ไม่มีสารพิษตกค้างเกินค่ามาตรฐาน และยกระดับสู่การผลิตแบบอินทรีย์ในกลุ่มเกษตรกรที่มีความพร้อม รวมทั้งถ่ายทอดเทคโนโลยีเพื่อเพิ่มประสิทธิภาพการผลิตพืชให้เกษตรกร ตลอดจนได้มอบนโยบายเน้นย้ําให้งานวิจัยต้องตอบโจทย์ความต้องการใช้ของประชาชนและเกษตรกรในพื้นที่เป็นหลัก ควบคู่ไปกับการวิจัยและพัฒนาด้านวิชาการของกรมวิชาการเกษตรที่เล็งเห็นว่าในพื้นที่มีพืชใดที่เหมาะสม ให้ผลตอบแทนสูง การป้องกันแมลงศัตรูพืชและปุ๋ยที่เหมาะสมกับชนิดพืชเป็นมิตรต่อสิ่งแวดล้อม เพื่อยกระดับการผลิตไปสู่ตลาดคุณภาพและการส่งออกให้ได้เร็วที่สุดโดยกรมวิชาการเกษตรต้องเป็นพี่เลี้ยงให้กับประชาชนเพื่อให้ผลผลิตที่มีคุณภาพ
สําหรับงานวิจัยที่สําคัญของ ศวพ.อุดรธานี อาทิ มันสําปะหลัง อ้อย ปาล์มน้ํามัน ถั่วลิสง และบัวหลวง โดยเฉพาะปาล์มน้ํามัน ซึ่งเป็นพืชสร้างรายได้ให้เกษตรกรในภาคตะวันออกเฉียงเหนือตอนบน และบริเวณจังหวัดริมแม่น้ําโขงซึ่งปัจจุบันศวพ.อุดรธานี มีโครงการทดสอบและพัฒนาพืชพลังงานเพื่อผลิตไบโอดีเซลและเอทานอล โดยนําพันธุ์ปาล์มน้ํามันของกรมวิชาการเกษตรทั้ง 6พันธุ์ คือ พันธุ์สุราษฎร์ธานี1-6มาทดสอบปลูกเปรียบเทียบผลผลิตพบว่าให้ผลผลิตดี และในปี2562- 2564มีการวิจัยและขยายผลนวัตกรรมการผลิตปาล์มน้ํามันด้วยการจัดการที่เหมาะสมยกระดับผลผลิตโดยการจัดการสวนที่เหมาะสมระดับชุมชนตามศักยภาพพื้นที่ดําเนินการใน1ชุมชนต้นแบบ20แปลงรวม100ไร่ โดยศวพ.อุดรธานี จะแนะนําการปลูกทุกขั้นตอน ส่งผลให้ผลผลิตของเกษตรกรเพิ่มขึ้น
“จะเห็นว่าการปลูกพืชเมื่อมีพันธุ์ดีและการแนะนําการปลูกตามหลักวิชาการจะให้ผลผลิตที่สูงขึ้น เช่น ปาล์มน้ํามันที่ผลผลิตสูงขึ้นถึงร้อยละ19-37ต่อไร่ ทําให้เกษตรกรมีรายได้เพิ่มขึ้น คือเป้าหมายสําคัญของกระทรวงเกษตรฯ ซึ่งกรมวิชาการเกษตร ต้องนําผลงานที่ดีเช่นนี้ออกมาแสดงให้ประชาชนได้รับทราบเพื่อเป็นประโยชน์ในการปรับปรุงสวนปาล์มหรือสวนเกษตรกรของตนเอง รวมถึงพืชอื่นๆ ต่อไป” รมช.มนัญญา กล่าว
นอกจากนี้ เกษตรกรในพื้นที่จังหวัดอุดรธานี ยังมีการปลูกมะม่วงน้ําดอกไม้สีทองเบอร์4และมะม่วงฟ้าลั่นเพื่อส่งออกเป็นพืชเศรษฐกิจที่สําคัญ มีพื้นที่ปลูก8,000ไร่ ผลผลิต6พันตันต่อปี ได้รับการรับรองแปลงการผลิตที่ดี หรือ GAPจํานวน201แปลงจํานวน1,945ไร่ ซึ่งปี2564ส่งออกได้ถึง1,800 ตันหรือร้อยละ30ของผลผลิต โดยตลาดส่งออก อาทิ ประเทศญี่ปุ่นเกาหลี จีน ลาว เวียดนาม
จากนั้น ได้เยี่ยมชมนิทรรศการผลการดําเนินงานของศวพ.อุดรธานี อาทิ โครงการทดสอบและพัฒนาพืชพลังงานเพื่อผลิตไบโอดีเซล โครงการวิจัยพัฒนาและขยายผลนวัตกรรมการผลิตปาล์มน้ํามันด้วยการจัดการสวนที่เหมาะสม โครงการพัฒนาเทคโนโลยีเกษตรอัจฉริยะ โครงการแปลงเรียนรู้เกษตรอัจฉริยะการผลิตมะม่วงนอกฤดูจังหวัดอุดรธานี งานผลิตพันธุ์พืช การขยายผลชีวภัณฑ์สู่กลุ่มเกษตรกรในพื้นที่ จ.อุดรธานี โครงการศูนย์สาธิตการพัฒนาเกษตรแบบผสมผสานบ้านยามกาน้อย อันเนื่องมาจากพระราชดําริฯ งานสารวัตรเกษตร เป็นต้น
นายระพีภัทร์ จันทรศรีวงศ์ อธิบดีกรมวิชาการเกษตร กล่าวว่า นอกจากนี้ ศวพ.อุดรธานี ยังผลิตพืชพันธุ์ดีของกรมวิชาการเกษตร 2 ชนิด ได้แก่ อ้อยพันธุ์ขอนแก่น 3 และถั่วลิสงพันธุ์ไทนาน 9 และพันธุ์ขอนแก่น 6 กระจายให้เกษตรกรในพื้นที่ นําไปปลูกได้เป็นพื้นที่กว่า 900 ไร่ รวมทั้งผลิตชีวภัณฑ์ จํานวน 6 ชนิด เพื่อให้เกษตรกรใช้ทดแทนสารเคมี อย่างไรก็ตาม นอกจากงานวิจัยแล้ว กรมวิชาการเกษตร ยังได้มีนโยบายที่จะให้นําสวนยางพารา ซึ่งเป็นไม้ยืนต้นเข้าโครงการคาร์บอนเครดิต เพื่อสร้างรายได้ให้กับเกษตรกรผู้ปลูกยางพาราอีกทางหนึ่ง เบื้องต้นได้หารือกับศวพ.หนองคาย ซึ่งมีพื้นที่ปลูกยางประมาณ69,588ไร่ เพื่อหาแนวทางที่จะนําพื้นที่สวนยางพาราในจังหวัดเข้าโครงการดังกล่าว
โอกาสนี้ รมช.มนัญญา ยังได้เดินทางไปตรวจเยี่ยมสถานที่จัดงานมหกรรมพืชสวนโลก ณ พื้นที่สาธารณประโยชน์หนองแด อําเภอเมืองอุดรธานี ซึ่งกระทรวงเกษตรและสหกรณ์ มอบหมายให้กรมวิชาการเกษตร ร่วมกับจังหวัดอุดรธานี เตรียมการจัดงานดังกล่าว โดยมี นายสยามศิริมงคล ผู้ว่าราชการจังหวัดอุดรธานี ให้การต้อนรับ ซึ่งเชื่อมั่นว่าการจัดงานครั้งนี้จะประสบความสําเร็จอย่างดี ทําให้เกิดสถานที่ท่องเที่ยวแห่งใหม่ และจะช่วยสร้างเศรษฐกิจ อาชีพ และรายได้ที่ดีให้กับชาวจังหวัดอุดรธานีและจังหวัดข้างเคียง.